Torhild Staahlen

Torhild Staahlen (født 25. september, 1947 i Skien, død 17. desember 2021) var en norsk mezzo-sopran.Torhild Staahlen -
 Institutt for musikkvitenskap (UiO)/Musikkhistorisk arkiv Hun var ansatt ved Den Norske Opera fra 1967 til 1969 og fra 1971 til 2000 og operadebuterte som Suzuki i Madama Butterfly ved Den Norske Opera i 1971. 
70 års omtale i Aftenposten 25. september 2017Helge Evju: Torhild Staahlen - Minneord i Aftenposten 13. januar 2022Operasanger Torhild Staahlen er død - ballade.no 3. januar 2022 

Hun har sunget mer enn seksti roller, blant tittelrollen i Carmen, Octavian i Der Rosenkavalier, Azucena i Il trovatore, Amneris i Aïda og Ulrica i Un Ballo in Maschera. Hun har også sunget en rekke oratorier og konserter og hadde mer en tjue verk på repertoaret, blant annet Johann Sebastian Bachs H-moll Messe, Georg Friedrich Händels Messias, Johannes Brahms’ Alt Rapsodie, Ludwig van Beethovens 9. symfoni og Edward Elgars Sea Pictures.

Hun hadde gjesteopptredener i Sverige, Danmark, Finland, Tyskland, Skottland, England og USA.

Torhild Staahlen etablerte sitt eget legat for sangere, musikere og komponister som første gang ble utdelt i 1997. I 2019 ble resten av midlene på samlet kr 350.000.- utdelt til kunstnere fra Telemark.300 000 kroner drysses ut over unge talenter og erfarne musikere - Telemarksavisa 5. september 2019 Dette skjedde i et storslått arrangement i Ibsenhuset den 4.09.2019.Reportasje fra stipendtildelingen i Skien - Porsgrunns Dagblad 8. september 2019 

Hun var utdannet ved Musikkonservatoriet i Oslo og Statens Operahøgskole. 

Hun var gift med Den Norske Operas 1. repetitør og dirigent Neil David Percival Dodd (1939–2005) som var ansatt ved Den Norske Opera fra 1973.

 Referanser 

 Kilder 
 International Who's Who in Classical Music, pp 746, David M. Cummings, Europa Publications, 2003, ISBN 185743174X 
 Cappelens musikkleksikon, Vol. 6, pp 213, J.W Cappelens Forlag as, 1980, ISBN 82-02-03689-5

Kategori:Dødsfall i 2021
Kategori:Norske operasangere
Kategori:Mezzosopraner
Kategori:Personer fra Skien kommune